**แนวทางปฏิบัติในการขอรับทุนการสนับสนุนทุนจากกองทุนคณะเกษตร หมวดวิจัย  
 สำหรับการนำเสนอผลงานทางวิชาการ และการตีพิมพ์ผลงานทางวิชาการระดับชาติและนานาชาติ   
โดยคณะกรรมการฝ่ายวิจัยและบริการวิชาการ**

เพื่อการสนับสนุนและส่งเสริมการเผยแพร่ผลงานวิจัยและงานสร้างสรรค์ ของคณาจารย์ และนักวิจัย  
สังกัดคณะเกษตร มหาวิทยาลัยเกษตรศาสตร์ ในการประชุมวิชาการระดับชาติและนานาชาติ ตลอดจนการเผยแพร่โดยการตีพิมพ์ผลงานทางวิชาการในระดับชาติ และระดับนานาชาติในสายสังคมศาสตร์ คณะกรรมการวิจัยและบริการวิชาการ  
จึงกำหนดแนวทางปฏิบัติในการขอรับการสนับสนุนทุนจากกองทุนคณะเกษตร หมวดวิจัย ซึ่งมีรายละเอียดดังต่อไปนี้

1. ขั้นตอนการดำเนินการเสนอขอรับทุน
   1. ผู้ขอรับการสนับสนุนทุนจัดทำบันทึกข้อความและแนบแบบฟอร์มกองทุนคณะเกษตรหมวดวิจัยหมายเลข 1 หรือ 2 พร้อมเอกสารประกอบการพิจารณา เพื่อการขอรับการสนับสนุนตามรายละเอียดประกาศกองทุนคณะเกษตร เรื่องหลักเกณฑ์การสนับสนุนจากกองทุนคณะเกษตร หมวดวิจัย โดยเสนอผ่านหัวหน้าภาควิชา หรือหัวหน้าสถานีวิจัย ผู้อำนวยการศูนย์วิจัย ไปยังคณบดีคณะเกษตรเพื่อพิจารณา
   2. ผู้ขอรับการสนับสนุนทุนควรระบุหมวดค่าใช้จ่ายที่ต้องการรับการสนับสนุนโดยมีจำนวนงบประมาณเท่ากับหรือไม่เกินจากเกณฑ์ประกาศกองทุน ทั้งนี้หากมีการขอรับการสนับสนุนจากแหล่งทุนอื่นต้องชี้แจงหมวดที่ได้รับการสนับสนุนโดยละเอียด
   3. เอกสารประกอบการพิจารณาต้องเป็นเอกสารฉบับจริง หรือสำเนาที่ลงนามรับรองสำเนาถูกต้องเรียบร้อย ประกอบไปด้วย

- หนังสือตอบรับ หรือหนังสือรับรองจากหน่วยงานที่นำเสนอผลงานทางวิชาการ หรือการตีพิมพ์ผลงานทางวิชาการ ที่ระบุระยะเวลาการจัดประชุมวิชาการหรือการตีพิมพ์ผลงานทางวิชาการที่ชัดเจน

- เอกสารแสดงหลักฐานแสดงรายการค่าใช้จ่ายหมวดต่างๆ ในราคาประหยัดตามความเป็นจริง โดยให้ยึดหลักเกณฑ์ตามระเบียบการทรวงการคลัง พ.ศ. 2555 (ค่าลงทะเบียน ค่าตั๋วเครื่องบิน ค่าที่พัก ค่าโดยสารรถประจำทาง หรือค่าใช้จ่ายหมวดอื่นๆ ตามความจำเป็น)

* 1. การส่งเอกสารเพื่อขอรับการสนับสนุนการนำเสนอผลงานทางวิชาการในที่ประชุมวิชาการนั้นจะต้องส่งล่วงหน้าก่อนกำหนดระยะเวลาจัดประชุมวิชาการอย่างน้อย 2 เดือน
  2. ผู้ขอรับการสนับสนุนทุนจะต้องเข้าร่วมชี้แจง หรือแสดงเอกสารหลักฐานเพื่อชี้แจงรายละเอียดต่อคณะกรรมการวิจัยและบริการวิชาการในวาระที่มีการพิจารณาทุนดังกล่าว หากผู้ขอรับทุนไม่สามารถปฏิบัติตามคำแนะนำได้คณะกรรมการฯ ภายในระยะเวลาที่กำหนด คณะเกษตรขอสงวนสิทธิ์ในการพิจารณาอนุมัติทุน
  3. คณะกรรมการวิจัยและบริการวิชาการพิจารณารายละเอียดเพื่อขอเสนอต่อคณะกรรมการกองทุน  
     คณะเกษตร
  4. คณะกรรมการกองทุนคณะเกษตรเป็นผู้พิจารณาและอนุมัติ และแจ้งให้ผู้ขอรับทุนทราบต่อไป
  5. ผู้ขอรับทุนทราบผลการอนุมัติ และดำเนินการเบิกจ่ายค่าใช้จ่ายผ่านงานการคลังและพัสดุ สำนักงานเลขานุการคณะเกษตร

2. ขั้นตอนการส่งรายงานภายหลังการนำเสนอผลงานทางวิชาการ หรือได้รับการตีพิมพ์ผลงานทางวิชาการ

1. ผู้ได้รับการสนับสนุนทุนในการนำเสนอผลงานทางวิชาการต้องจัดทำรายงาน 1 ฉบับ พร้อมซีดี 1 แผ่นรายงานในรูปแบบ Microsoft words และ PDF และไฟล์ภาพนามสกุล JPEG เสนอผ่านหัวหน้าภาควิชา หรือ ผู้อำนวยการศูนย์วิจัย หรือหัวหน้าสถานีวิจัย เพื่อเสนอคณบดีคณะเกษตรพิจารณา ภายใน 30 วัน หลังการรายงานเข้าปฏิบัติงาน ซึ่งเนื้อหารายงานประกอบด้วย
   * + 1. ชื่องานประชุม ระยะเวลาที่จัดประชุม ประเทศที่จัดประชุม
       2. ภาพแสดงการนำเสนอผลงาน พร้อมคำบรรยาย และกิตติกรรมประกาศระยะระหว่างการนำเสนอ
       3. ภาพแสดงการเข้าร่วมกิจกรรมในงานประชุมพร้อมคำบรรยาย
       4. สำเนาเอกสารประชุมวิชาการ (Proceedings) ประกอบด้วย หน้าปก สารบัญที่มีผลงานวิจัยของผู้รับทุน และเนื้อหาผลงานทางวิชาการ บทคัดย่อ และ/หรือเรื่องเต็ม พร้อมลงนามรับรองสำเนาถูกต้อง
       5. สรุปค่าใช้จ่ายในการประชุมตามหมวดที่ขอรับการสนับสนุน และแนบสำเนาหลักฐานการเงินพร้อมลงนามรับรองสำเนาถูกต้อง
2. ผู้ได้รับการสนับสนุนในการตีพิมพ์ผลงานทางวิชาการต้องจัดส่งสำเนาต้นฉบับที่ได้รับการตีพิมพ์ (Reprint) 2 เดือน หลังได้รับการตีพิมพ์ พร้อมแนบสำเนาหลักฐานการเงินสำหรับค่าใช้จ่ายในการตีพิมพ์ เสนอผ่านหัวหน้าภาควิชา ผู้อำนวยการศูนย์ หรือหัวหน้าสถานีวิจัย เพื่อเสนอคณบดีคณะเกษตรพิจารณา

คณะกรรมการวิจัยและบริการวิชาการ คณะเกษตร ผู้จัดทำ